БҚО  Казталов ауданы Жалпақтал  ауылы Ғ.Молдашев атындағы орта ЖББ мектебінің қазақ тілі мен әдебиеті пәні мұғалімі Исаева Роза Рахымжановна  

 Тақырыбы «Бір ел - бір кітап» акциясы – 2018» .Өшпес рухты үш тұлға

1-Жүргізуші:
  Құрментті қонақтар, оқырмандар! Ата-аналар, оқушылар!
  Елімізде 2007 жылдан бастап «Бір ел-бір кітап» акциясын өткізу дәстүрге айналды. Жылда әр жазушының шығармасын еліміз болып оқып келеміз. «Бір ел – бір кітап – 2018» республикалық акциясы бойынша биыл үш кітап таңдап алынды. Шәкәрім Құдайбердіұлының шығармалары, Немат Келімбетовтың «Үміт үзгім келмейді» және Бауыржан Момышұлының «Ұшқан ұя» кітаптары таңдап алынды.
2-Жүргізуші:
Мақсаты – жастарды патриоттыққа және адамгершілікке тәрбиелеуге, ана тілге мұқият қарауға, оқу мәдениетін қолдау, дамыту мен сауаттылық бағдарламасын арттыруға, рухани мұраны сақтауға және оқуға деген жәрдемдесу болып табылады.
1-Жүргізуші:
Соған орай, Жалпақтал ауылдық кітапхананың оқу залында оқырмандар назарларына акция аясында «Өшпес рухты үш тұлға» атты ашық  кітап көрмесі қойылды.Біздің  мектепбімізде де оқушылар алдында халқымыздың үш даңқты ұлдары туралы әңгіме айтылып, шығармаларына шолу жасалатын болады.Сондықтанда сөз кезегін сіздерге беремізІ
2-Жүргізуші: Бүгінгі   «Бір ел – бір кітап – 2018» акциясы аясында бірқатар шаралар өткізу жоспарланған болатын. Республикалық «Бір ел– бір кітап» акциясына орай Шәкәрім Құдайбердіұлының шығармалары, Бауыржан Момышұлының «Ұшқан ұя» және Немат Келімбетовтың «Үміт үзгім келмейді» атты кітаптары талқыланады
1-Жүргізуші:
Қатысушы ұстаздар, ата-аналар,оқушылар Шәкәрім Құдайбердіұлының «Мұтылғанның өмірі» ,Бауыржан Момышұлының «Ұшқан ұя» және Немат Келімбетовтың «Үміт үзгім келмейді»  шығармаларын мәнерлеп оқып, шығармадағы кейіпкерлерін талдап, өз ойларын білдіреді.
 2-Жүргізуші: Шәкәрім Құдайбердіұлы (11 шілде (24 шілде) 1858-2 қазан 1931) –жалдары өмір сүрген  ақын, жазушы, философ, тарихшы, композитор. Абаймен замандас әрі інісі, әрі ол негізін салған реалистік әдебиет дәстүрлерін алға апарушы ізбасары. Өзі өмір сүрген ортаның қоғамдық-саяси және әлеуметтік сыр-сипаттарын керебілуде, қоғам мен адам табиғатындағы кемшіліктерді зерделеуде, туған халқына түзу жол көрсетуде Құдайбердіұлы Абай бағытын ұстанды. Шәкәрімнің әкесі Құдайберді Құнанбайдың Күңке деген бәйбішесінен туған, яғни Абайдың туған ағасы. Шәкәрім бес жасында ауыл молдасына оқуға беріледі де онда жеті жасына дейін оқиды.
Жеті жасында әкесінен жетім қалған ол бұдан былайғы кезде Абайдың тікелей тәрбиесінде болады. Кезінде арнайы оқу орындарында оқып білім алмаса да, ез бетінше ізденіп және Абай ағасының жетекшілігімен жан сарайын байытқан Құдайбердіұлы заманында қазақ арасындағы аса білімдар адамдардың бірі болды. Араб, парсы, түрік, орыс тілдерін жетік білді
1-Жүргізуші: Бауыржан Момышұлы (24 желтоқсан 1910 жыл - 10 маусым 1982 жыл) — Кеңес одағының батыры, жазушы, Екінші дүниежүзілік соғыстыңдаңқты жауынгері, әскери қолбасшы, стратег және тактик.  Батыс майданындағы 16 армияның 316 (1941 жылдың қарашасынан бастап 8-гвардиялық Қызылту атқыштар дивизиясы 1073 атқыштар полкінің (1941 жылдың қарашасынан 19 Гвардия полкі) және батальонкомандирі. Ұлы Отан соғысына генерал-майор И.В. Панфиловбасқарған әйгілі дивизиясының құрамында 1941 жылдың қыркүйек айынан бастап қатысты. Батальон командирі ретінде аға лейтенантБауыржан Момышұлы Мәскеу үшін шайқаста 207 рет ұрысқа қатысты. 1941 жылдың 16-18 қараша күндері вермахтың Мәскеу бағытында екінші мәрте жасаған жорығы кезінде аға лейтенант Момышұлы басқарған батальон дивизиядан қашықта, Матронино деревнясының жанында Волоколамск тасжолында асқан ерлікпен ұрыс жүргізді. Білікті комбаттың басшылығы арқасында 3 күн бойы фашистер шабуылын тойтарып, батальон үлкен шығынсыз, ұрысқа қабілетті жағдайда қоршаудан шығады [

2-Жүргізуші: Немат Келімбетов (4.4. 1937, Өзбекстан, Ташкент облысы Жаңажол қаласы) – түрколог-ғалым, филология ғылымдарының докторы, профессор. ҚР Гуманитарлық ғылымдар академиясының академигі. Сарыағаш ауданының Абай ауылындағы орта мектепті бітірген. Ташкент қаржы-экономика инcтитутын (1959), ҚазМУ-дың филология факултетін сырттай оқып бітірген (1966). 1959 – 1960 жылдары Келес және Сарыағаш аудандық газеттерінде әдеби қызметкер, бөлім меңгерушісі, Қазақстан Ғылым академиясының Экономика институтында кіші ғылыми қызметкер, «Социалистік Қазақстан» (қазіргі «Егемен Қазақстан») газетінде әдеби қызметкер, Қазақ КСР Министрлер Кеңесі жанындағы әдебиет, өнер және архитектура салалары бойынша Мемлекеттік сыйлық жөніндегі комиссияның жауапты хатшысы болып жұмыс істеді. «Қазақстан» баспасында редактор (1976 – 81), Абай атындағы Алматы мемлекеттік университетінің қазақ әдебиеті кафедрасында профессор (1981 – 1997), Қаныш Сәтбаев атындағы Қазақ ұлттық техникалық университетінің қазақ тілі кафедрасында профессор(1997 – 2002) қызметтерін атқарған. Әскери атағы - отставкадағы лейтенант.
Жазушы Немат Келімбетовтың "Үміт үзгім келмейді" деп аталатын хикаят-монологында ауыр науқасқа шалдығып, көп жылдар бойы төсек тартып жатқан мүгедек жанның өмірге деген шексіз құштарлығы, қайсарлығы, адамгершілігі, мөлдір махаббаты сөз болады. Науқас адамның сын сағаттағы сан қилы ой-толғаныстары бас қаһармандар Ержан мен Гауһардың монологтары арқылы берілген.
1-Жүргізуші:Келесі кезекте тестке береміз. Қатысшылар өздеріне берілген тапсырма бойынша ақын-жазушылардың шығармалары туралы сұрақтарға жауап береді.
2-Жүргізуші: Екінші кезең : Ақын-жазушылардың жоғарыда аталған шығармаларынан үзінді айтып, өзіне ұнаған жерінен айтып бере алады.
1-Жүргізуші: Соңғы кезең : «Есімдер тізбегі » деп аталатын бөлімде шығармалардан кейіпкерлер есімі аталып, олардың кім екені туралы сұраққа жауап береміз.
2-Жүргізуші:  Құрментті қонақтар, оқырмандар! Ата-аналар, оқушылар! Бүгінгі  «Бір ел-бір кітап-2018» акциясы өз мәресіне жетті деп ойлаймыз. Жыл сайын әр жазушының шығармасын еліміз болып оқып,«Бір ел – бір кітап» республикалық акциясына осылай ат салысып тұрыңыз дегіміз келеді. Қатысқандарыңызға көп рахмет!
